**William Congreve**, nado en Bardsey, West Yorkshire o 24 de xaneiro de 1670 e finado en Londres o 19 de xaneiro de 1729, foi un dramaturgo e poeta inglés.

Traxectoria
-----------

O seu pai William Congreve (1637–1708) era un partidario do rei Carlos II que se estableceu en Irlanda e alí pasou o novo Congreve a súa infancia, estudou no Trinity College en Dublín, onde coñeceu a Jonathan Swift, co que mantería amizade ata o final. Logo da súa graduación matriculouse no Middle Temple en Londres pera estudar leis, pero acabou interesándose pola literatura e o teatro, converténdose artisticamente en seguidor de John Dryden.

Carreira literaria
------------------

William Congreve escribiu antes dos trinta anos, algunhas das pezas teatrais máis coñecidas do período da Restauración, as comedias *Love for Love* (estreada o 30 de abril de 1695) e *The Way of the World* ( 1700), e a traxedia, *The Mourning Bride* (1697). Pero os gustos do público estaban cambiando e a representación satírica da vida inglesa deu paso ao seu retrato sentimental, reaccionando o público contra o que consideraban obras indecentes pola súa natureza sexualmente explícita , circulando varios panfletos contra este tipo de teatro, o máis coñecido o de Jeremy Collier, *Short View of the Immorality and Profaneness of the English Stage* (1698), contra o que reaccionou Congreve nunha longa réplica, "Amendments of Mr. Collier's False and Imperfect Citations." Politicamente era membro do Kit-Cat Club de ideoloxía whig e ocupou algúns postos políticos de importancia menor.

Últimos anos
------------

Congreve retirouse do teatro, vivindo o resto da súa vida das rendas das súas obras, despois de 1700 tan só escribiu algún poema e realizou algunha tradución, como é o caso de *Monsieur de Pourceaugnac* de Molière e tamén escribiu o libreto para a ópera *Semele* de John Eccles que non se estraría ata o século XX. En setembro de 1728 sufriu un accidente nunha carruaxe, da que non acabou de recuperarse e morreu uns meses despois.

Notas
-----

1. ↑  Cordner, Michael.(2000) "Playwright versus priest: profanity and the wit of Restoration comedy." In Deborah Payne Fisk (ed.), *The Cambridge Companion to English Restoration Theatre*, Cambridge: Cambridge University Press, p. 210

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***William Congreve Modificar a ligazón no Wikidata*** |

* Obras de William Congreve no Proxecto Gutenberg


|  |  |
| --- | --- |
| Control de autoridades | 
* Wd: Q366805
* WorldCat
* VIAF: 24616924
* BIBSYS: 90088638
* BLBNB: 000182661
* BMT: 67570
* BNB: ID
* BNE: XX893189
* BNF: 120321584
* BRE: 2089336
* CANTIC: a11526403
* CERL: cnp00394498
* DeutscheBio: 118521802
* Discogs: 1630710
* E-Enlightment: congrwilli003622
* EBID: ID
* EGAXA: vtls001089028
* Europeana: ID
* FAST: 41135
* GEC: 0019360
* GND: 118521802
* Gutenberg: 547
* IBDB: 9112
* IMDb: nm1068900
* IMSLP: ID
* ISNI: 0000 0001 0879 363X
* LCCN: n79092555
* LibriVox: 2711
* MusicBrainz: ID
* NDL: 00464823
* NKC: ola2002159004
* NLA: 35030526
* NLG: 121848
* NNDB: 000086708
* NPG: mp00997
* NTA: 069669066
* OBP: ID
* ODNB: 6069
* OL: OL139838A
* openMLOL: 12354
* PTBNP: 167518
* SELIBR: 182865
* SNAC: w64m96f0
* SUDOC: 027438910
* WikiTree: Congreve-9

 |